कहा- भविष्य में बिना अनुमति कैंपस में नहीं आएं, दौरे से स्टूडेंट्स की सुरक्षा को खतरा
दिल्ली यूनिवर्सिटी ने राहुल गांधी को नोटिस जारी किया कहा- भविष्य में बिना अनुमति कैंपस में नहीं आएं, दौरे से स्टूडेंट्स की सुरक्षा को खतरा Said- do not come to the campus without permission in future, the security of the students is threatened by the tour
दिल्ली यूनिवर्सिटी ने कांग्रेस नेता राहुल गांधी को नोटिस जारी किया है। इसमें कहा गया है कि वे कर भविष्य में यूनिवर्सिटी कैंपस में बिना अनुमति के नहीं आएंगे।
यूनिवर्सिटी के रजिस्ट्रार विकास गुप्ता ने कहा कि नोटिस में यूनिवर्सिटी राहुल को बताएगी कि इस तरह यूनिवर्सिटी में आना स्टूडेंट्स की सुरक्षा को खतरे में डालता है। स्टूडेंट्स के साथ किसी भी बातचीत के लिए उचित प्रोटोकॉल का पालन करने की जरूरत है। मालूम हो कि राहुल दिल्ली शुक्रवार दोपहर को यूनिवर्सिटी नॉर्थ कैंपस के पोस्ट ग्रेजुएट मेन्स हॉस्टल पहुंच गए थे और वहां स्टूडेंट्स के साथ बातचीत की थी।
राहुल ने स्टूडेंट्स से उनकी समस्याओं और उनके करियर की योजनाओं के बारे में बात की थी। उन्होंने होस्टल में स्टूडेंट्स के साथ लंच भी किया था।
कैंपस में बर्दाश्त नहीं कर सकते
रजिस्ट्रार ने कहा कि राहुल ने दौरा बिना अनुमति लिए किया था। जब वे कैंपस में आए तो कई स्टूडेंट्स लंच कर रहे थे। हम इसे अपने कैंपस में बर्दाश्त नहीं कर सकते। हम राहुल गांधी को नोटिस भेजकर कहेंगे कि उन्हें इस तरह की हरकत नहीं दोहरानी चाहिए और छात्रों की सुरक्षा को खतरे में नहीं डालना चाहिए। इस बीच, कांग्रेस की छात्र शाखा नेशनल स्टूडेंट्स यूनियन ऑफ इंडिया (NSUI) ने आरोप लगाया है कि राहुल गांधी के खिलाफ कार्रवाई करने के लिए प्रशासन पर दबाव था।
कोई दबाव नहीं 
रजिस्ट्रार ने आरोप का खंडन किया और कहा, ऐसा कोई दबाव नहीं है। यह अनुशासन का मामला है।
तीखा बयान जारी किया था
राहुल की यात्रा के एक दिन बाद, दिल्ली यूनिवर्सिटी ने एक तीखा बयान जारी किया था। इसमें कहा गया कि अचानक और बिना अनुमति के दौरे ने होस्टल के स्टूडेंट्स और कांग्रेस नेता के लिए गंभीर सुरक्षा चिंता पैदा कर दी है। यूनिवर्सिटी के अधिकारी इस तरह की घटनाओं से बचने के लिए आवश्यक कदम उठाएंगे और यह सुनिश्चित करेंगे कि भविष्य में ऐसा न हो।
राहुल गांधी के लोगों से मिलने की ये खबरें भी पढ़े: 
दिल्ली यूनिवर्सिटी के बॉयज होस्टल में बिना अनुमति आए राहुल:दिल्ली यूनिवर्सिटी ने कहा- दौरे से स्टूडेंट्स परेशान हुए, उन्हें खाना नहीं मिला
दिल्ली यूनिवर्सिटी ने कांग्रेस नेता राहुल गांधी के यूनिवर्सिटी के बॉयज होस्टल के दौरे पर ऑब्जेक्शन लिया है। यूनिवर्सिटी ने कहा कि यह दौरा बिना अनुमति लिए किया गया। डीयू की प्रॉक्टर रजनी अब्बी ने आरोप लगाया कि राहुल के आने से स्टूडेंट्स को परेशानी हुई और उन्हें खाना भी नहीं मिल पाया। पढ़ें पूरी खबर...
दिल्ली में सड़क किनारे कुर्सी पर बैठे राहुल गांधी:UPSC और SSC परीक्षाओं की तैयारी कर रहे स्टूडेंट्स से बातचीत की, उनकी उम्मीदें पूछीं
इसके पहले चार अप्रैल को कांग्रेस नेता राहुल गांधी ने दिल्ली के मुखर्जी नगर पहुंचे थे। यहां उन्होंने यूनियन पब्लिक सर्विस कमीशन (UPSC) और कर्मचारी चयन आयोग (SSC) की सिविल सेवाओं की भर्ती परीक्षा की तैयारी कर रहे स्टूडेंट्स से बातचीत की थी। मुखर्जी नगर में, राहुल स्टूडेंट्स के साथ सड़क किनारे एक कुर्सी पर बैठ गए थे। पढ़ें पूरी खबर...
राहुल ने चांदनी चौक में 'मोहब्बत का शरबत' पिया, दिल्ली के बंगाली मार्केट में गोलगप्पे खाए
राहुल गांधी ने मंगलवार शाम दिल्ली के बंगाली मार्केट और चांदनी चौक के बाजारों में गोलगप्पे, चाट और शरबत का लुत्फ उठाया। वे यहां लोगों से घिरे नजर आए। उन्हें देखने के लिए सैंकड़ों की संख्या में लोग जमा हुए। एक दिन पहले ही वे कर्नाटक में चुनावी रैली को संबोधित कर रहे थे।
बंगाली मार्केट के नाथू स्वीट्स में राहुल गांधी ने गोलगप्पे खाए। इसके बाद वे पुरानी दिल्ली के चांदनी चौक इलाके गए, जहां रमजान मनाया जा रहा है। चांदनी चौक में उन्होंने मोहब्बत का शरबत नाम का तरबूज शरबत पिया। इसके बाद वे कबाब खाने अल जवाहर रेस्टॉरेंट गए। उनके साथ फूड राइटर और ब्लॉगर कुणाल विजयकर भी थे। पढ़ें पूरी खबर...